ᱥᱤᱦᱳᱨ ᱦᱚᱱᱚᱛ

ᱥᱤᱦᱳᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱥᱤᱦᱳᱨ ᱥᱚᱦᱚᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱵᱷᱚᱯᱟᱞ ᱦᱟᱹᱴᱤᱧ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾

ᱚᱛᱱᱚᱜ
ᱥᱤᱦᱳᱨ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱷᱚᱱ ᱓᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱤᱦᱳᱨ ᱫᱚ ᱵᱷᱚᱯᱟᱞ ᱠᱷᱚᱱ ᱨᱚᱛᱞᱚᱢ ᱫᱷᱟᱹᱨᱤᱡ ᱯᱟᱪᱮ ᱨᱮᱞᱣᱮ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱗ ᱜᱚᱴᱟᱝ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ: ᱵᱷᱚᱯᱟᱞ, ᱨᱟᱭᱥᱮᱱ, ᱦᱚᱨᱫᱟ, ᱦᱳᱥᱚᱝᱜᱟᱵᱟᱫᱽ, ᱫᱮᱣᱟᱥ, ᱥᱟᱡᱟᱯᱩᱨ ᱟᱨ ᱨᱟᱡᱽᱜᱚᱲ ᱾ ᱥᱤᱦᱳᱨ ᱦᱚᱱᱚᱛ ᱛᱮ ᱪᱟᱞᱟᱜ ᱠᱟᱱ ᱢᱩᱬᱩᱛ ᱜᱟᱰᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱤᱵᱚᱱ ᱜᱟᱰᱟ, ᱠᱚᱞᱟᱨ ᱜᱟᱰᱟ ᱟᱨ ᱯᱟᱨᱵᱚᱛᱤ ᱜᱟᱰᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱤᱦᱳᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱓᱑᱑,᱓᱓᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱢᱚᱨᱤᱥᱟᱥ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱤᱭᱩ ᱦᱮᱢᱯᱥᱟᱭᱟᱨ ᱥᱟᱞᱟᱜ ᱠᱚ ᱥᱚᱢᱟᱱ ᱜᱮᱭᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱓᱗᱓ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱙᱙ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱒᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱑.᱕᱑% ᱛᱟᱦᱮᱸ ᱠᱟᱱᱟ ᱾ ᱥᱤᱦᱳᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱘ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱑.᱑᱑% ᱢᱮᱱᱟᱜᱼᱟ ᱾ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱑.᱑᱑% ᱢᱮᱱᱟᱜᱼᱟ ᱾ ᱑᱘.᱙᱕% ᱦᱚᱲ ᱮᱞ ᱥᱚᱦᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱥᱤᱰᱭᱩᱞ ᱡᱟᱹᱛᱤ ᱫᱚ ᱒᱐.᱖᱙% ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱑.᱑᱐% ᱢᱮᱱᱟᱜ ᱠᱚᱣᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱮ ᱙᱕.᱓᱘% ᱦᱚᱲ ᱫᱚ ᱦᱤᱱᱫᱤ, ᱒.᱓᱑% ᱫᱚ ᱩᱨᱫᱩ ᱟᱨ ᱑.᱔᱖% ᱢᱟᱞᱵᱤ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾

ᱪᱟᱪᱞᱟᱣ
ᱥᱤᱦᱳᱨ ᱦᱚᱱᱚᱛ ᱨᱮ ᱯᱩᱱᱭᱟᱹ ᱵᱤᱫᱷᱟᱱᱥᱚᱵᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱵᱤᱫᱷᱟᱭᱚᱠ ᱠᱚ ᱦᱚᱛᱮᱛᱮ ᱥᱟᱥᱚᱱᱚᱜᱼᱟ:Sehore District official website: constituencies
 ᱑᱕᱖ ᱵᱩᱫᱷᱱᱤ 
 ᱑᱕᱗ ᱟᱥᱴᱟ 
 ᱑᱕᱘ ᱤᱪᱷᱟᱣᱚᱨ 
 ᱑᱕᱙ ᱥᱤᱦᱳᱨ

ᱥᱤᱦᱳᱨ ᱦᱚᱱᱚᱛ ᱨᱮ ᱙ ᱜᱚᱴᱟᱝ ᱛᱚᱦᱥᱤᱞ ᱢᱮᱱᱟᱜᱼᱟ: ᱥᱤᱦᱳᱨ ᱥᱚᱦᱚᱨᱤ, ᱥᱤᱦᱳᱨ ᱫᱮᱦᱟᱛ, ᱥᱭᱟᱢᱯᱩᱨ, ᱟᱥᱴᱟ, ᱡᱟᱵᱚᱨ, ᱤᱪᱷᱟᱣᱚᱨ, ᱵᱷᱟᱭᱨᱩᱸᱰᱟ (ᱟᱨ ᱵᱟᱝ ᱱᱚᱥᱨᱩᱞᱟᱞᱜᱚᱸᱡᱽ), ᱵᱩᱫᱷᱱᱤ ᱟᱨ ᱨᱮᱦᱴᱤ ᱾Sehore District official website: list of tehsils

ᱥᱤᱦᱳᱨ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ
ᱥᱤᱦᱳᱨ ᱦᱚᱱᱚᱛ ᱫᱚ ᱢᱤᱫ ᱢᱩᱬᱩᱛ ᱪᱟᱥᱵᱟᱥ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱪᱚᱢᱵᱚᱞ ᱟᱨ ᱱᱚᱨᱢᱟᱫᱟ ᱵᱟᱥᱤᱱ ᱜᱷᱟᱹᱴᱤ ᱨᱮ ᱯᱟᱥᱱᱟᱣ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱪᱟᱥ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱤᱱ ᱦᱚᱲᱟᱜ ᱢᱩᱬᱩᱛ ᱪᱟᱥ ᱠᱟᱹᱢᱤ ᱫᱚ ᱦᱩᱭᱩᱜ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱩᱦᱩᱢ, ᱦᱳᱲᱳ, ᱜᱮᱸᱜᱮᱭ, ᱡᱚᱸᱰᱨᱟ ᱟᱨ ᱥᱳᱭᱟᱵᱤᱱ ᱮᱢᱟᱱ ᱢᱩᱬᱩᱛ ᱪᱟᱥ ᱟᱵᱟᱫᱽ ᱢᱮᱱᱟᱜᱼᱟ ᱾Sehore-District-Export-Plan-Focused-on-ODOP.pdf

ᱧᱮᱞᱡᱚᱝ ᱴᱷᱟᱶ ᱠᱚ
ᱠᱳᱞᱟᱨ ᱰᱮᱢ:- ᱠᱳᱞᱟᱨ ᱰᱮᱢ ᱫᱚ ᱥᱤᱦᱳᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱢᱤᱫᱴᱟᱹᱝ ᱧᱮᱞᱡᱚᱝ ᱴᱷᱟᱶ ᱟᱨ ᱵᱚᱴᱤᱝ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾
ᱠᱩᱵᱮᱨᱮᱥᱣᱚᱨ ᱫᱷᱟᱢ
ᱥᱨᱤ ᱪᱤᱱᱛᱚᱢᱟᱱ ᱜᱟᱱᱮᱥ ᱢᱚᱱᱫᱤᱨ, ᱥᱮᱦᱳᱨ
ᱰᱤᱜᱟᱢᱵᱟᱨ ᱡᱷᱟᱨᱱᱟ 
ᱟᱢᱟᱨᱜᱚᱲ ᱡᱷᱟᱨᱱᱟ 
ᱟᱶᱞᱤ ᱜᱷᱟᱴ

ᱵᱤᱡᱟᱥᱚᱱ ᱢᱟᱛᱟ ᱢᱚᱱᱫᱤᱨ, ᱥᱚᱞᱠᱟᱱᱯᱩᱨ
ᱵᱤᱸᱫᱷᱭᱟᱵᱟᱥᱱᱤ ᱵᱤᱡᱟᱥᱚᱱ ᱫᱮᱵᱤ ᱟᱜ ᱱᱚᱣᱟ ᱯᱚᱵᱤᱛᱨᱟ ᱥᱤᱫᱫᱷᱯᱤᱛᱷ ᱨᱮᱦᱴᱤ ᱴᱚᱴᱷᱟ ᱨᱮᱱᱟᱜ ᱥᱚᱞᱠᱟᱱᱯᱩᱨ ᱟᱹᱛᱩ ᱨᱮ ᱘᱐ ᱯᱷᱩᱴ ᱩᱥᱩᱞ ᱵᱩᱨᱩ ᱨᱮ ᱢᱮᱱᱟᱜ ᱫᱮᱵᱤ “ᱫᱩᱨᱜᱟ” ᱟᱜ ᱢᱤᱫ ᱢᱟᱨᱮ ᱢᱚᱱᱫᱤᱨ ᱠᱟᱱᱟ ᱾ ᱢᱚᱱᱫᱤᱨ ᱥᱮᱴᱮᱨᱚᱜ ᱞᱟᱹᱜᱤᱫ ᱫᱚ ᱑᱔᱐᱐ ᱜᱚᱴᱟᱝ ᱪᱮᱛᱟᱱ ᱠᱷᱚᱱ ᱪᱮᱛᱟᱱ ᱨᱮ ᱥᱮᱱᱚᱜ ᱞᱟᱹᱠᱛᱤ ᱠᱟᱱᱟ ᱾

ᱦᱮᱡ ᱥᱮᱱ
ᱥᱤᱦᱳᱨ ᱫᱚ ᱩᱡᱽᱡᱮᱱ-ᱵᱷᱚᱯᱟᱞ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱨᱮᱱᱟᱜ ᱟᱯᱱᱟᱨ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱱᱚᱣᱟ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾https://indiarailinfo.com/departures/1520#st

ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱵᱷᱚᱯᱟᱞ ᱠᱷᱚᱱ ᱓᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱵᱷᱚᱯᱟᱞ ᱩᱰᱟᱹᱱ ᱰᱟᱹᱦᱤ ᱫᱚ ᱱᱚᱸᱰᱮ ᱠᱷᱚᱱ ᱥᱩᱨ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Sehore District web site

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ